open-index/open-wikipedia-markdown huggingface dataset:
1 (nombor)

**1** (**satu**, ) ialah nombor, angka, dan nama glif mewakili nombor itu. Ia ialah nombor asli selepas 0 dan sebelum 2. Ia mewakili entiti tunggal. Satu kadangkala merujuk sebagai **keunitan**, **unit** atau **satuan** sebagai adjektif. Contohnya, satu tembereng garis "panjang unit" ialah tembereng garis panjang 1.

## Peristilahan
Akar Austronesia untuk nombor ini adalah **esa* yang diturunkan kemudiannya kepada perkataan *esa* ([ĕ.sa], ; juga disebut basahan sebagai [é.sa] ) di mana perkataan ini lebih dikaitkan menerangkan sifat Tuhan yang satu tunggal dalam kepercayaan tertentu.

Imbuhan awalan yang digunakan untuk bilangan nombor ini adalah *eka-* yang meminjam dari bahasa Sanskrit iaitu  *ekā.*

## Dalam bidang matematik
Nombor 1 ialah nombor asli pertama selepas 0. Setiap nombor asli, termasuk 1, dibina melalui penggantian, iaitu dengan menambah 1 kepada nombor asli sebelumnya. Nombor 1 ialah identiti pendaraban bagi nombor integer, nombor nyata, dan nombor kompleks, iaitu, sebarang nombor n yang didarabkan dengan 1 kekal tidak berubah (1 \times n = n \times 1 = n). Hasilnya, kuasa dua (1^2 = 1), punca kuasa dua (}\sqrt{1 = 1), dan sebarang kuasa lain bagi 1 sentiasa sama dengan 1 itu sendiri.

## Dalam bidang sains
### Fizik
* Bersama 'c' atau kelajuan cahaya, dalam notasi Heaviside untuk meringkaskan perhitungan.	
* Faktor dalam nisbah untuk penukaran sesama unit.
* Jumlah rasio kepadatan untuk sebuah alam semesta datar.

### Kimia
* Nombor atom hidrogen.
* Grup **1** dalam jadual berkala unsur terdiri atas hidrogen dan logam alkali yang angka valensinya adalah +1.
* Kala **1** merupakan baris terpendek dalam jadual periodik, hanya terdiri dari hidrogen dan helium.

### Biologi
* Sebuah haploid memiliki satu set kromosom dalam sel nukleusnya.

### Astronomi
* Objek Messier M1, sebuah supernova dengan skala 7.0 dari rasi bintang Taurus, juga dikenal dengan nama Nebula Ketam.
* Ekspedisi luar angkasa berawak pertama menggunakan STS-1

## Rujukan
Terengganu FM

**Terengganu FM** merupakan salah satu stesen radio negeri di Malaysia. Slogannya ialah *Mesra Ceria*. Ia diselenggarakan oleh Radio Televisyen Malaysia Negeri Terengganu.

## Terengganu FM disambung siar dari [[Nasional FM]]
Terengganu FM disambung siar dari Nasional FM bermula jam 12 tengah malam hingga 6 pagi setiap hari.

## Sejarah
Siarannya bermula pada 1 Mac 1973 melalui Siaran Daerah dari jam 15:00 hingga 19:45 menerusi gelombang sederhana. Bermula tahun 2005, siaran Terengganu FM beroperasi selama 24jam sehari. Siaran Terengganu FM boleh didengari keseluruhan negeri Terengganu, Kelantan Timur dan Pahang Timur. RTM Kuala Terengganu merupakan Ibu Pejabat Penyiaran Kawasan Timur. Pada awal siarannya Radio Malaysia Kuala Terengganu memancarkan siarannya ke Kelantan, Terengganu dan Pahang Timur. Sebelum tahun 1991 siarannya dipancarkan melalui Gelombang Sedehana Kuala Terengganu 392 meter/765Khz, Kota Bharu 427 meter/702 Khz, Kuantan 370 meter/810 Khz, Kuala Lipis 456 meter /648khz dan Dungun 238 meter/1260Khz. Namun stesen pemancar ini telah ditutup mulai 1992 secara berperingkat. Kini, Terengganu FM boleh didengari di kawasan Utara dan Timur Kelantan serta Pahang Timur selain Negeri Terengganu sendiri.

## Penyampai

## Rancangan Utama

### Setiap Hari (Isnin - Ahad)

## Frekuensi

## Lihat juga
* Daftar stesen radio Malaysia

## Pautan luar
*
Jawatankuasa Kira-kira Wang Negara

**Jawatankuasa Kira-kira Wang Negara** merujuk kepada sebuah jawatankuasa dalam badan perundangan di beberapa negara berkenaan:

*Jawatankuasa Kira-kira Wang Negara Malaysia untuk Parlimen Malaysia
*Jawatankuasa Kira-kira Wang Negara United Kingdom untuk Dewan Rakyat British (*British House of Commons*)
*Jawatankuasa Kira-kira Wang Negara Kanada untuk Dewan Rakyat Kanada (*Canadian House of Commons*)
*Jawatankuasa Kira-kira Wang Negara Hong Kong untuk Dewan Perundangan Hong Kong
*Jawatankuasa Kira-kira Wang Negara India untuk Parlimen India
*Jawatankuasa Kira-kira Wang Negara New South Wales untuk Parlimen New South Wales 
*Jawatankuasa Kira-kira Wang Negara Singapura untuk Parlimen Singapura
*Jawatankuasa Kira-kira Wang Negara Tasmania untuk Parlimen Tasmania
Benta

Bandar Benta

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Lipis
**Mukim**Bandar Benta
**Keluasan**N/A

**Benta** ialah sebuah pekan yang terletak di dalam daerah Lipis, negeri Pahang, Malaysia yang bersempadan dengn daerah Raub. Benta terletak di tebing sungai Lipis. Pekan ini menempatkan hentian rehat untuk destinasi ke Kelantan dari Kuala Lumpur.

## Pautan luar
* Peta lokasi Benta
Indera Mahkota

**Bandar Indera Mahkota** ialah bandar baru di Kuantan, Pahang, Malaysia. Bandar ini dibuka pada 1983. Dahulunya tempat ini lebih dikenali sebagai Atabara (sebelum dibangunkan). Bandar ini merangkumi lebih 10 taman perumahan dan beberapa tapak perindustrian. Bandar Indera Mahkota menggunakan poskod **25200**.

## Lokasi
**Bandar Indera Mahkota** terletak kira-kira 4 km dari Bandar Kuantan. Ia juga menjadi laluan utama bagi pengguna jalan raya dari Kuantan menggunakan Lebuhraya Pantai Timur (LPT) melalui persimpangan Kuantan. Bandar Indera Mahkota juga boleh dihubungkan antara  Lapangan Terbang Sultan Haji Ahmad Shah dan Gambang melalui Lebuhraya Pintasan Kuantan. Kawasan perumahan di Indera Mahkota dilabel dengan nombor seperti Indera Mahkota 1, Indera Mahkota 2, Indera Mahkota 3 dan seterusnya. Indera Mahkota juga menjadi hub untuk jabatan-jabatan kerajaan seperti Jabatan Kesihatan Negeri Pahang, Jabatan Pendidikan Pahang, Ibupejabat Bomba Pahang, Lokap Berpusat Indera Mahkota dan pelbagai agensi-agensi kerajaan yang lain. Selain itu, Indera Mahkota juga mempunyai sebuah kawasan yang mempunyai kepadatan penduduk yang padat iaitu di kawasan Kampung Padang atau dikenali Taman Impian yang menjadi bandar baru di kawasan Kuantan. Kampung Padang ini mempunyai beberapa buah pasaraya iaitu jaya gading, eng hong, terus maju , ten ten serta banyak lagi.Kemudahan yang lain juga lengkap seperti kawasan medan makan yang cukup besar, terminal, klinik,sekolah dan lain lain.


Fail:Tengku Ampuan Afzan Mosque.jpg|Masjid Tengku Ampuan Afzan merupakan salah satu masjid yang terletak dalam kawasan Indera Mahkota.


## Pilihan raya
Dalam Pilihan Raya Umum Malaysia 2008 , wakil PKR Azan Ismail berjaya mengalahkan calon dari Barisan Nasional-UMNO, Salamon Ali Rizal Abdul Rahman dengan majoriti sebanyak 1,027 undi. Azan Ismail memperolehi 19,823 undi berbanding lawannya memperolehi hanya 18,796 undi.



## Bank

* Bank Rakyat
* Bank Simpanan Nasional
* Bank Muamalat



## Rujukan
https://en.wikipedia.org/wiki/Bandar_Indera_Mahkota#References
Batu Talam

**Batu Talam** ialah sebuah mukim, bandar kecil dan kampung di daerah Raub, Pahang, Malaysia.

## Peristiwa penting
* 1993 &ndash; Bekas ahli DUN Batu Talam Dato' Mazlan Idris dibunuh oleh Mona Fandey.
* 2007 &ndash; Batu Talam menjadi kawasan pilihan raya di Malaysia yang ada dua pilihan raya kecil, selepas pilihan raya kecil Batu Talam, 2007 yang diadakan untuk menggantikan Tengku Paris Tengku Razlan selepas beliau meninggal dunia.
Kuala Lipis

**Kuala Lipis** ialah sebuah mukim dan bandar di Lipis, Pahang, Malaysia dengan penduduk kira-kira 60,000 orang.

## Sejarah
Kuala Lipis pernah menjadi pusat perlombongan emas sebelum British tiba pada 1887.  Pada 1898, ia menjadi ibu negeri Pahang dalam pentadbiran Negeri-Negeri Melayu Bersekutu. Semasa era penjajahan ini, bangunan besar, seperti pejabat daerah yang megah, Sekolah Clifford, dan Kelab Pahang, telah bina. Bren. Rumah Residen British di atas bukit kini menjadi hotel dan muzium. Pekan ini berkembang dan membangun dengan kemunculan landasan kereta api pada 1924. Walau bagaimanapun, Pada 27 Ogos 1955, ibu negeri telah bertukar ke Kuantan

Sebuah bandar baharu telah dibina bertentangan bandar lama ini di seberang Sungai Jelai, dan telah beroperasi.

## Kemudahan

### Pusat pendidikan
Beberapa institusi pendidikan telah dibina di bandar ini seperti Institut Pendidikan Guru Kampus Tengku Ampuan Afzan, Maktab Rendah Sains MARA Tun Ghazali Shafie, dan Kolej Vokasional Sultan Haji Ahmad Shah Al-Mustain Billah.

Berikut ialah antara senarai sekolah yang berada di Kuala Lipis

* Sekolah Menengah Kebangsaan Clifford
* Sekolah Rendah Kebangsaan Clifford
* Sekolah Menengah Kebangsaan Orang Kaya Haji
* Sekolah Menengah Kebangsaan Setia Wangsa
* Sekolah Menengah Kebangsaan Seri Lipis
* Sekolah Menengah Kebangsaan Benta
* Sekolah Menengah Jenis Kebangsaan Chung Hwa
* Sekolah Rendah Jenis Kebangsaan Tamil Kuala Lipis
* Sekolah Rendah Kebangsaan Wan Ibrahim
* Sekolah Rendah Kebangsaan Kuala Lanar
* Sekolah Menengah Kebangsaan Kuala Lanar
* Sekolah Rendah Kebangsaan Kerambit
* Sekolah Rendah Kebangsaan Penjom
* Sekolah Kebangsaan Benta

### Rumah ibadat

* Masjid Sultan Mahmud
* Masjid Negeri Lama (1888)

### Alam semula jadi
Kuala Lipis mempunyai taman semula jadi sendiri, Taman Eko Rimba Kenong. Ia merupakan sebuah hutan simpan, yang mana berjarak 10km daripada pusat bandar.

## Tempat-tempat menarik
* Bandar Lama Kuala Lipis.
* Rumah Rehat (Bekas Rumah Residen Inggeris).
* Pejabat Daerah Lipis Lama (Majlis Daerah Lipis), 1913
* Pejabat Daerah Lipis Baru 
* Landasan Kereta Api.
* Tanam Negara Merapoh.
* Hutan Lipur Terenggun.
* Medan Tangga.
* Istana Hinggap.
* Bandar Baru Kuala Lipis
* Pasar Malam Bandar Lipis.
* Dataran Orang Kaya Haji.
* Zoo Daerah Lipis.
* Rumah Abang Ali Pemain Drum.
* Rumah Kakak Hasnah Penari Kebudayaan.
* Rumah Azmi Penoreh Getah Asli.
* Rumah Bersejarah Cikgu Sudin.
* Kedai Tayar Lim Tatt.
* Klinik Pergigian Dr Ani.
* Kedai Ikan Patin Masak Ikut Suka.

## Pautan luar
*A Malaysian Adventure Kuala Lipis - just before the outbreak of the 2nd World War.
*  Ensiklopedia Malaysia: Kuala Lipis
Brinchang

**Brinchang** ialah sebuah bandar terbesar di daerah Tanah Tinggi Cameron, Pahang, Malaysia. Ia merupakan bandar pelancongan kedua selepas Tanah Rata. Salah satu daya tarikannya ialah pasar malam yang diadakan semasa hujung minggu dan cuti sekolah Malaysia, di mana banyak gerai sayur-sayuran dan makanan terdapat di sini.

## Pautan luar
* Peta Jelas Brinchang 
* Peta Brinchang
* Cameron online
* Cameron Highlands online
* Visit Cameron Highlands 
* Cameron Highlands Online Portal
Bukit Tinggi, Pahang

*Maklumat yang dipaparkan di bawah adalah berkenaan dengan sebuah kawasan peranginan di Malaysia. Untuk maklumat mengenai sebuah kawasan perumahan moden di [[Klang]], sila layari [[Bandar Bukit Tinggi]]*

**Bukit Tinggi** atau **Berjaya Hills Resort** ialah tempat peranginan di Pahang, Malaysia berdekatan Genting Highlands. Ia terkenal dengan kampung tema Perancis, *Colmar Tropicale*.

## Tempat-tempat menarik
* Colmar Tropicale
* The Chateau Spa Resort
* Bukit Tinggi Golf and Country Club
* Meranti Park Suites
* Japanese Tea Garden
* Taman Arnab

## Pembangunan akan datang
* Neuschwanstein Castle
* Acropolis
Cherating

**Cherating** merupakan sebuah bandar pantai terkenal di negeri Pahang, Malaysia. Pantai yang menghadap Laut China Selatan ini terletak kira-kira 50 km (45 minit perjalanan) dari Kuantan. 

Pantainya, iaitu Pantai Cherating merupakan tempat perkelahan yang popular serta tapak bagi Resort Club Med yang terkenal, iaitu yang pertama dibuka di Asia.

## Iklim
Cherating merupakan salah satu kawasan yang paling lembap di Malaysia dengan hujan lebat sepanjang tahun. Musim hujan biasanya berlangsung dari **Oktober** hingga **April**, dan banyak hotel serta restoran ditutup pada tempoh ini. Musim kering (musim puncak) pula berlangsung dari **April** hingga **Oktober**.

## Kemudahan asas
### Pendidikan
# SK Cherating

### Tempat beribadat
# Masjid Cherating 
# Surau Kampung Cherating
# Musalla Kampung Budaya Cherating

### Hospitaliti

# Royal Chulan Cerating Villa & Chalet
# Tanjung Inn
# Cherating Bayview Resort
# Residence Inn Cherating
# Cherating Eastana Beach Resort
# Club Med Cherating
# ēRYAbySURIA Cherating
# The Kasturi Resort Cherating
# Holiday Villa Beach Resort Cherating
# Sesetengah *homestay*, resort, hotel tempatan di Cherating 
# Sesetengah warung di Cherating

### Tempat menarik

# Pusat Informasi Kelip-kelip 
# Pantai Cherating
# Pusat Santuari Penyu Cherating 
# Pusat Anyaman dan Kraf Cherating

### Kemudahan lain

# Balairaya Cherating 
# Balai Polis Cherating
# Klinik Desa Cherating 
# Perpustakaan Desa Cherating
# Petronas Cherating

## Pautan luar
* Peta lokasi Cherating
Gambang

Bandar Gambang

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Kuantan
**Mukim**Bandar Gambang
**Keluasan**N/A

**Gambang** ialah sebuah bandar di negeri Pahang, Malaysia. Bandar MEC dan kilang pengeluaran peralatan elektrik terletak di sini. Ia dapat dituju melalui Lebuhraya Pantai Timur (ECE) .

## Pautan luar
*Peta lokasi Gambang
Gebeng, Pahang

**Gebeng** merupakan sebuah bandar kecil dan antara kawasan perindustrian utama di Kuantan, Pahang, Malaysia. Ia terletak berdekatan dengan Pelabuhan Kuantan.
Genting Sempah

**Genting Sempah** merupakan kawasan persinggahan di Bentong, Pahang, Malaysia. Kawasan ini berhampiran dengan kawasan peranginan Genting Highlands. Genting Sempah merupakan salah satu pintu masuk ke Genting Highlands dan Janda Baik.

Terowong Genting Sempah merupakan terowong jalan raya yang pertama di Malaysia dibuka pada tahun 1979 terletak di Lebuhraya Kuala Lumpur-Karak.
Janda Baik

**Janda Baik** adalah sebuah kampung rezab Melayu di daerah Bentong, Pahang, Malaysia. Ia terletak di lereng Banjaran Titiwangsa, kira-kira 600 meter di atas paras laut. Janda Baik adalah sejauh kira-kira 40&nbsp;km dari Kuala Lumpur, dan perjalanan kereta memakan selama 45 minit melalui lebuh raya Karak-Kuantan.

Janda Baik terkenal kerana ada ura-ura menempatkan kampus Universiti Islam Antarabangsa Malaysia di situ dan nahas udara melibatkan Tan Sri Ghazali Shafie @ King Ghaz, mantan Menteri Dalam Negeri Malaysia.

Pelancong sering datang ke Janda Baik kerana ia adalah sebuah kampung Melayu di dataran tanah tinggi, dan udaranya dingin dan suasananya sentiasa nyaman. Ia penuh dengan bunga dan tumbuhan asli. Ada banyak anak sungai yang mengalir melalui kampung tersebut membuatnya sesuai untuk perkelahan dan perkhemahan. Janda baik terkenal dengan hasil halia dan bunga halekonia serta kacang botol dan sayur-sayuran lain.

## Rujukan

Salah satu tempat yang ada di Janda Baik ialah tempat perkelahan yang dinamakan Pulau Santap. Di situ terdapat juga chalet untuk pengunjung datang untuk bercuti dan melakukan aktiviti bersama keluarga.
Karak

Bandar Karak

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Bentong
**Mukim**Mukim Sabai
**Keluasan**N/A

**Karak** () merupakan bandar kecil di Pahang, Malaysia. Ia dikenali sebagai Bandar Persinggahan untuk perjalanan melalui Lebuhraya Karak dan Lebuhraya Pantai Timur dari Kuala Lumpur ke Kuantan. Terdapat sebuah lebuh raya penyambung di bandar ini untuk ke selatan iaitu Lebuhraya Karak Selatan

## Pautan luar
*Peta-peta Karak
Kuala Rompin

Kuala Rompin

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Rompin
**Mukim**Pekan Kuala Rompin
**Keluasan**N/A

**Kuala Rompin** merupakan salah satu bandar bagi daerah Rompin di Pahang, Malaysia. Ia terletak disebelah tenggara negeri Pahang, yang bersempadan dengan daerah Pekan, Bera dan Mersing, Johor.

Kuala Rompin asalnya adalah sebuah perkampungan nelayan. Sejarah namanya dikaitkan dengan sebatang pokok. Pada masa dahulu banyak pokok ru atau cemara tumbuh sepanjang pantai daerah Rompin. Antara pokok ru yang banyak itu, ada sebatang pokok ru yang besar dan tinggi. Yang ganjilnya ialah batang pokok ru itu ramping di bahagian tengahnya.

Hal ini cukup menghairankan penduduk tempatan dan cerita ini sering menjadi buah mulut mereka pada setiap masa. Ada yang menganggap keganjilan itu sesuai dijadikan penempatan. Semenjak daripada itu tempat itu dikenali dengan nama Ru Ramping. Oleh sebab nama itu panjang, akhirnya penduduk tempatan memendekkannya kepada Rumping. Seterusnya dialek tempatan menyebabkan perkataan Rumping menjadi atau disebut Rumpin tetapi dieja Rompin.

Cerita kedua berkisar kepada seorang lelaki misteri yang datang ke tapak bandar Kuala Rompin dan tinggal di bawah pokok ru itu. Lelaki itu tidak dikenali, tidak banyak bercakap dan tidak diketahui asal-usulnya. Pada mulanya dia berdagang, kemudian mengambil keputusan untuk tinggal di situ. Dia mendirikan sebuah pondok kecil di bawah pokok ru yang besar dan tinggi itu. Penduduk tempatan memanggilnya Riffin. Pada sesetengah orang yang berkunjung menganggap Riffin sebagai keramat. Penduduk tempatan memanggil kawasan pondok Riffin itu sebagai Ruffin. Kesan pengaruh dialek tempatan, sebutan Ruffin bertukar menjadi Rumpin. Rumpin dieja sebagai Rompin.

Bandar yang kemudiannya terbangun di kuala Sungai Rompin ini diberikan namanya Kuala Rompin. Bandar Kuala Rompin yang asalnya adalah kampung Kuala Rompin dipercayai dibuka oleh Datuk Pahlawan Ahmad pada tahun 1888. Beliau adalah seorang yang amat berjasa kepada Sultan Pahang ketika itu. Oleh kerana jasa-jasa beliau, Sultan menganugerahkan Datuk Pahlawan Ahmad untuk menjaga dan membangunkan Kuala Rompin pada masa itu.
Lanchang

**Lanchang** ialah sebuah pekan kecil di antara bandar Karak dan Mentakab di negeri Pahang, Malaysia. Pekan Lanchang boleh dihubungkan melalui jalan lama Kuala Lumpur ke Kuantan dan juga melalui Lebuhraya Pantai Timur. Pusat Pemeliharaan Gajah Kuala Gandah dan 'Deer Land' juga terletak di Lanchang. Ini adalah tarikan utama bandar ini selain daripada pertanian dan banyak Skim FELDA untuk tanaman getah dan kelapa sawit iaitu di Felda Lakum dan Felda Bukit Damar.

Pekan Lanchang adalah merupakan pekan kebanggaan penduduk sekitarnya. Pekan ini dihidupkan dengan pelbagai aktiviti mingguan seperti Pekan Sehari pada setiap selasa dan Pasar Malam pada malam Sabtu. Selain daripada itu pekan ini disediakan dengan kemudahan asas seperti pejabat pos, masjid, klinik, perpustakaan awam, dewan orang tamai, Dataran Bahaman, sekolah menengah dan rendah, deretan kedai-kedai, Pusat Belian Getah Skrap, balai polis dan pasar awam. Lanchang telah melahirkan ramai pelajar yang berjaya di dalam sektor awam dan swasta, kebanyakan mereka telah mendapat pendidikan menengah di Sekolah Kebangsaan Lanchang yang kini dikenali sebagai Sek Men Dato Bahaman.

## Pelancongan

### Destinasi-destinasi Menarik
1. Deerland

## Pautan luar
*Peta lokasi Lanchang
Lubuk Paku

**Lubuk Paku** merupakan pekan kecil di Pahang, Malaysia. Pekan ini terletak berdekatan bandar Maran. Tarikan utama bandar ini ialah balai polis bersejarah Lubuk Paku dan Sungai Pahang.

## Balai polis bersejarah Lubuk Paku
Balai polis bersejarah ini telah diserang hendap dan dimusnahkan pengikut Dato' Bahaman, Tok Gajah dan Mat Kilau semasa negeri naungan British di Pahang pada awal 1800.

## Rujukan
*Diambil dari *Kebangkitan di Pahang, Bab 7: Perjuangan Menentang Penjajah, Buku teks Sejarah Tingkatan 2*.
Merapoh

**Merapoh** merupakan sebuah pekan di pedalaman Pahang dalam kawasan utara daerah Lipis, Malaysia. Terletak berdekatan sempadan Pahang-Kelantan. Oleh kerana terletak di tengah-tengan laluan jalan raya antara Kota Bharu ke Kuala Lumpur, ia menjadi tempat persinggahan rehat pengguna jalan raya sebelum menyambung perjalanan. Majoriti penduduk tempatan di sini menggunakan dialek Kelantan kerana  bersempadan dengan negeri Kelantan malahan juga semenjak laluan keretapi dari Tumpat ke Gemas dibuka melalui pekan ini, ramai rakyat Kelantan berhijrah ke sini untuk membuka tanah. Merapoh merupakan pintu masuk ke Taman Negara Pahang.
Ian Thorpe

**Ian Thorpe** dilahirkan di Australia pada 13 Oktober 1982. Perenang Australia dengan tinggi 195.5 cm dan diberi nama gelaran *Torpedo* ini ialah perenang handalan negaranya dan telah beberapa kali merebut pingat dalam renang di olimpik iaitu dengan 5 emas, 3 perak dan 1 gangsa iaitu pada Olimpik Sydney 2000 dan Olimpik Athens 2004. Pada bulan November 2006 Thorpe mengumumkan pengunduran dirinya dari dunia renang saat ia masih berusia muda iaitu 24 tahun, iaitu usia emas seorang perenang untuk berjaya di arena renang. Alasan dia bersara dari dunia renang kerana kecederaan di kakinya dan ia ingin berjaya di bidang lain selain renang.
Yamamoto-Genryūsai Shigekuni

**Yamamoto-Genryūsai Shigekuni** (山本 元柳斎 重國, juga dieja sebagai 山本 元柳斎 重国) ialah watak dalam manga dan siri anime *[[Bleach]]*. Dia ialah Jeneral bagi Gotei 13 dan kapten Bahagian Pertama (*ichibantai*, juga boleh diterjemahkan kepada "bahagian terhebat"). Lefenannya ialah Sasakibe Chōjirō

## Watak dan Perwatakan
Khabarnya, dia merupakan kapten terkuat dalam Gotei 13. Yamamoto dipaparkan sebagai seorang lelaki tua yang berjanggut panjang. Terdapat banyak parut di bahagian torso dan kepalanya yang memberi gambaran bahawa dia pernah terlibat dalam banyak pertarungan. Dia memakai baju seragam shinigami piawai yang bersaiz sangat besar. *Haori*nya hanya diletakkan agar menutupi  belakangnya dan bukan dipakai seperti kaptan lain.

Sebagai Jeneral Gotei 13, Yamamoto sangat dihormati oleh shinigami lain terutamanya Komamura Sajin (dia melihat Yamamoto sebagai wira yang menyelamatkan nyawanya). Seperti Kuchiki Byakuya dan Soifon, dia percaya bahawa arahan mesti dilaksanakan dan membenci sesiapa yang melanggar peraturan.

Keupayaannya sebagai shinigami amat tinggi dan dia mampu menumbangkan Leftenan Bahagian ke-8 Ise Nanao dengan hanya merenungnya dan melepaskan kuasa semangat. Dia juga dapat berlawan dengan dua kaptan berkemahiran tinggi iaitu Kyōraku Shunsui dan Ukitake Jūshirō buat beberapa ketika tanpa dilukakan sementara mereka berdua memperoleh luka-luka kecil.

## Sejarah
Jeneral Yamamoto mengasaskan akademi shinigami kira-kira 2000 tahun sebelum jalan cerita utama bermula. Yamamoto pada asalnya merupakan guru di sana dan telah mengajar Kyōraku Shunsui serta Ukitake Jūshirō. Dia juga telah mengakui secara terang-terangan tentang kebanggaannya terhadap Ukitake dan Kyōraku. Apabila mereka berdua menjadi kaptan, dia "menceritakan kejayaan mereka berdua dengan megahnya seolah-olah sebagai ayah mereka".

## Ryūjin Jakka
Zanpakutō Yamamoto ialah "Bilah Mengalir Bak Nyalaan Api" (流刃若火, *Ryūjin Jakka*). Zanpakutō itu ialah pedang berelemen api yang paling berkuasa dan tertua serta mempunyai kuasa pemusnahan yang paling hebat di Soul Society. Dalam bentuk asal, zanpakutō tersebut kelihatan seperti tongkat Yamamoto. Ryūjin Jakka akan kembali ke bentuk pedang selepas diberi arahan "musnahkan semua ciptaan ke abu berbara" (万象一切灰燼と為せ, *banshō issai kaijin to nase*).

Apabila dibebaskan, Ryūjin Jakka akan dijilat api dan kuasa yang akan merentungkan segala objek yang disentuhnya. Hanya pihak lawan yang benar-benar kuat seperti Kyōraku dan Ukitake yang boleh bertahan dalam api tersebut. Walaupun hanya pada tahap pertama, Ryūjin Jakka sudah mampu bersaing dengan dua orang kaptan pada masa yang masa.

Kebolehannya Yamamoto sebagai seorang shinigami memang tak dapat disangkal lagi.. Dia sememangnya kuat. Dia mampu bertarung dengan dua kapten tanpa mengalami sebarang kecederaan.
Sasakibe Chōjirō

**Sasakibe Chōjirō** (雀部 長次郎) ialah watak dalam manga dan siri anime *[[Bleach]]*. Dia merupakan leftenan Bahagian Pertama di bawah pimpinan Yamamoto-Genryūsai Shigekuni.

## Watak dan Perwatakan
Perwatakan sebenarnya tidak diberi penekanan tetapi pakaian seragamnya melambangkan seorang shinigami biasa dan pemain pedang. Dia memakai *jinbaori* di atas seragamnya dan pelindung tangan. Tidak banyak yang diketahui tentangnya.

Dalam manga, Sasakibe ditonjolkan sebagai seorang lelaki yang tidak mempunyai anak mata dan menyebabkan para pembaca bertanggapan bahawa dia sebenarnya buta. Tetapi, dalam anime, dia diberi sepasang mata berwarna perang muda. Jika dia buta, maka dia tidak akan dipengaruhi oleh kesan hipnosis zanpakutō milik Aizen Sōsuke.

Nama Sasakibe tidak diperkenalkan dengan serta-merta selepas kemunculan wataknya dalam manga (nama zanpakutōnya didedahkan terlebih dahulu sebelum namanya). Oleh sebab itu, dia merupakan salah satu watak yang misteri dalam *Bleach*. 

## Gonryōmaru
Nama zanpakutō Sasakibe ialah "Roh Tegas" (厳霊丸, Gonryōmaru). Arahan bagi pembebasan tahap pertama ialah "tusuk" (穿て, ugate).

Dalam tahap pertama, Gonryōmaru berubah kepada sejenis pedang bermata dua. Keupayaan Gonryōmaru tidak diketahui kerana Kurosaki Ichigo dapat menewaskannya selepas dia membebaskan zanpakutō.
Ōmaeda Marechiyo

**Ōmaeda Marechiyo** (大前田 希千代) ialah watak dalam manga dan siri anime *[[Bleach]]*. Dia merupakan leftenan Bahagian ke-2 di bawah Kaptan Soifon.

## Watak dan Perwatakan
Marechiyo ialah seorang lelaki berbadan besar dan mempunyai mulut yang lebar. Dia juga nampaknya agak lembab dan suka bermegah. Kemahirannya sebagai shinigami tidak diketahui dan terdapat spekulasi bahawa dia berjaya menduduki jawatan leftenan kerana status keluarganya. Dia juga seorang yang berhati tikus. Dalam babak Bount, selepas Koga Gou menewaskan sebahagian besar pasukannya, dia cuba mencari bantuan dan bukannya berhadapan dengan Bount tersebut. Apabila dia menyerang, dia menghayunkan pedangnya secara melulu ke arah doll Koga, Dalk. 

Marechiyo gemar makan keropok beras goreng (油せんべい, abura senbei) di mana-mana. Kaptennya pernah membelasah Marechiyo apabila serdak keropok jatuh ke rambutnya.

## Sejarah
Marechiyo berasal dari sebuah keluarga berada. Seperti keluarga-keluarga kaya lain, dia mempunyai nama yang sangat panjang iaitu Marechiyo Yoshiayamenosuke Nikkōtarōemon Ōmaeda. Tetapi, tiada orang yang mahu menggunakan nama tersebut.

Ayahnya bernama Marenoshin manakal ibunya dipanggil Mareka. Kakak, adik lelaki dan adik perempuannya masing-masing dipanggil Maremi, Marejirōsaburō dan Mareyo. Kecuali adik perempuannya, semua ahli keluarga Marechiyo kelihatan sepertinya.
Bahasa komputer

**Bahasa komputer** ialah istilah alternatif yang lebih ramah untuk istilah bahasa pengaturcaraan yang lebih biasa digunakan. Walaupun demikian, sesetengah penulis mengehadkan istilah "bahasa pengaturcaraan" kepada bahasa-bahasa yang boleh menyatakan *semua* algoritma yang mungkin, manakala yang lain kekadang menggunakan istilah "bahasa komputer" untuk bahasa-bahasa buatan yang lebih terbatas. Umpamanya, HTML dianggap sebagai bahasa markap serta juga bahasa komputer tetapi secara tradisi, tidak dianggap sebagai bahasa pengaturcaraan.
 _1#@4 ?@!7#8@ (7)85 +85@?

## Jenis bahasa komputer
### Bahasa peringkat rendah
Bahasa komputer jenis ini adalah bahasa komputer yang tidak dapat difahami oleh manusia tetapi boleh difahami oleh komputer. Contohnya bahasa mesin (*machine code*) mempunyai arahan-arahan dalam bentuk bit yang sukar untuk difahami manusia.

Fungsi bahasa ini ialah menghantarkan signal bit melalui get logik, dan seterusnya mengawal input dan output perkakasan.

### Bahasa peringkat tinggi
Bahasa komputer jenis ini adalah bahasa yang boleh difahami oleh manusia tetapi tidak oleh komputer. Ia dicipta untuk memudahkan kerja-kerja mengaturcara. Oleh sebab ia tidak difahami oleh komputer maka ia akan diterjemah kepada bahasa tahap rendah untuk dibaca oleh komputer dengan bantuan penyusun atau pentafsir. Selalunya ia adalah dalam bentuk Bahasa Inggeris yang disingkatkan ataupun diubah suai.

Kebanyakan perisian moden ditulis dalam Bahasa Peringkat Tinggi lalu disusun menjadi kod perhimpunan, dan kemudiannya ditafsirkan menjadi arahan mesin.

## Jenis bahasa komputer
#### Bahasa Peringkat Rendah
* Bahasa mesin
* Bahasa himpunan

#### Bahasa Peringkat Tinggi
* Bahasa huraian perkakasan
* Bahasa markap (misalnya HTML &ndash; biasanya digunakan untuk menghasilkan dokumen)
* Bahasa pengaturcaraan (misalnya C++)
* Bahasa pengaturcaraan generasi ke-4 ("4GL")
* Bahasa penskripan
* Bahasa pertanyaan (misalnya SQL, XQuery)
* Bahasa spesifikasi
* Bahasa transformasi (misalnya XSLT)
* Format fail tatarajah (misalnya fail INI)
* Format penyirian data (:Kategori: Format penyirian data)
* Bahasa pemprosesan templat

## Lihat juga
* Senarai bahasa pengaturcaraan
* Bahasa pengaturcaraan
* Bahasa penskripan

## Rujukan

## Pautan luar
* Sejarah bahasa-bahasa komputer - turut membekalkan salasilah bahasa komputer.
* Jurnal bahasa komputer di Elsevier
Penyusun

**Penyusun** atau **pengkompil** kalau diterjemahkan terus ke Bahasa Melayu bermaksud penyusun. Sesuai dengan maksudnya, ia digunakan untuk menterjemah bahasa pengaturcaraan aras tinggi kepada bahasa pengaturcaraan aras rendah di mana kod sumbernya telah tersusun atau terhimpun. Berbeza dengan pentafsir yang melakukan terus setiap arahan yang diterimanya dalam masa perjalanan.

## Perbandingan dengan pentafsir

## Lihat juga
*Bahasa penyusun
*Pentafsir (pengkomputan)
*Perisian komputer
*Perlaksanaan bahasa pengaturcaraan

## Pautan luar
* What is "compile"?  from the developer's encyclopedia
* GCC, sebuah penyusun sumber terbuka yang digunakan secara meluas
* Building and Testing gcc/glibc cross toolchains
* The Amsterdam Compiler Kit sumber-buka
* The comp.compilers newsgroup and RSS feed
* ''Let's Build a Compiler'' by Jack Crenshaw (1988 to 1995) "pengenalan bukan-teknikal kepada binaan penyusun"
* Hardware compilation information 
* Hardware compilation mailing list
Eye on Malaysia

**Eye on Malaysia** ialah gelaran kepada sebuah roda pemerhatian raksasa setinggi 60 meter dengan 42 buah buaian atau gondola yang boleh berputar 360 darjah di Kuala Lumpur.

Berharga RM30 juta, buaian raksasa berhawa dingin yang didirikan di Taman Tasik Titiwangsa, Kuala Lumpur ini telah dirasmikan oleh Perdana Menteri Malaysia Abdullah Ahmad Badawi pada 6 Januari 2007. Pada 8 November 2008, *Eye on Malaysia* telah dipindah ke negeri Melaka, iaitu di Kota Laksamana berdekatan Sungai Melaka.

Pada 30 September 2010, Eye on Malaysia akhirnya ditanggalkan untuk dijual kepada pembeli luar 

## Daya tarikan
Antara yang menarik pada *Eye on Malaysia* ini ialah apabila berada di atas sekali, seseorang dapat melihat pemandangan ibu kota dalam lingkungan 20 km.

*Eye on Malaysia* merupakan roda pemerhatian yang terbesar di Asia Tenggara (sebelum diatasi Singapore Flyer) dan juga buaian roda mudah alih terbesar di dunia. Buaian ini setinggi 60 meter dan mampu menanggung beban seberat 25 tan. Buaian ini istimewa kerana ia didirikan khas sempena Tahun Melawat Malaysia 2007.

Pada tahun 2007, *Eye on Malaysia* menyajikan pelbagai acara menarik seperti teater air, pancaran laser diikuti dengan muzik yang menarik, pertunjukan bunga api (hingga 3 Februari) dan pertunjukan air (hingga bulan Mac 2007).

## Harga tiket
Harga tiket bagi kanak-kanak ialah RM8, manakala dewasa RM15 untuk 6 kali pusingan yang mengambil masa lebih kurang 15 minit. *Eye on Malaysia* dibuka setiap hari dari pukul 10 pagi hingga 10 malam. Dengan pemilikan MyKad, harga akan dipotong sebanyak 50%.

## Rujukan

## Pautan luar
*Eye Of Malaysia Laman rasmi
*Eye On Malaysia to launch VMY 2007 - The Star
*Eye On Malaysia Ferris Wheel
Kata ganti nama (bahasa Melayu)

**Kata ganti nama** iaitu kata ganti nama diri. Untuk pengetahuan anda, kata ganti nama bukan sahaja terhad kepada kata ganti nama diri tetapi merangkumi juga kata ganti tak tentu, kata ganti nama tempat, kata ganti nama tunjuk, dan kata ganti tanya.

Kata ganti tak tentu menunjukkan sesuatu atau seorang secara tidak tentu.

*Contoh*: apa-apa, mana-mana, siapa-siapa, dan bila-bila.

## Katana ganti nama tak tentu
Kata ganti nama tak tentu digunakan untuk menunjukkan seseorang atau sesuatu benda, perkara, dan masa secara tidak tentu.
Contoh:
# siapa-siapa/sesiapa - untuk menggantikan orang. 
# apa-apa - untuk menggantikan nama benda atau perkara.
# bila-bila - untuk menggantikan masa 
# mana-mana - untuk menggantikan nama benda dan tempat.

Peringatan:
# Fungsi kata ganti tak tentu adalah berbeza sama sekali dengan fungsi kata ganti tanya.
# Di hujung ayat yang mengandungi kata ganti tak tentu tiada tanda tanya (?) sebagaimana ayat yang mengandungi kata ganti tanya.
Contoh:
Kesalahan dari segi kata 
;Ayat yang salah
:Siapa yang bersalah akan tetap dihukum.
:Apa yang dilarang oleh agama jangan dibuat
;Ayat yang betul
:Sesiapa yang bersalah akan tetap dihukum.
:Apa-apa yang dilarang oleh agama jangan dibuat.
::Keterangan
:Salah penggunaan kata ganti tanya.

## Kata ganti nama tunjuk

Kata ganti nama tunjuk digunakan untuk menunjukkan tempat atau cara.

Contoh: ini, itu, begini, begitu dan demikian.

## Kata ganti tanya

Kata ganti tanya digunakan untuk membentuk ayat tanya.

Contoh: apa, berapa, siapa, dan seumpamanya.

## Rujukan
Kepulauan Maluku

**Kepulauan Maluku** () ialah sekelompok pulau di Indonesia yang merupakan bahagian dari Nusantara. Kepulauan Maluku terletak di plat tektonik Australia. Ia berbatasan dengan Pulau Sulawesi di sebelah barat, Papua di timur, dan Timor di sebelah selatan. Pada zaman dahulu, bangsa Eropah menamakannya "Kepulauan Rempah-Rempah" — istilah ini juga merujuk kepada sekelompok pulau di Afrika.

Sejak 1950 - 1999, Kepulauan Maluku secara pentadbiran merupakan bahagian dari Provinsi Maluku. Kabupaten Maluku Utara kemudian ditetapkan sebagai Provinsi Maluku Utara. 

## Pautan luar
*  Penggondolan hutan di Maluku
2 (nombor)

**2** (**dua**,  turunan kata akar Proto-Austronesia **duSa*) ialah nombor, angka, dan glif. Ia ialah nombor asli selepas 1 dan sebelum 3.

## Dalam matematik
Dua mempunyai banyak ciri dalam matematik. Suatu integer dipanggil *[[genap]]* jika dapat dibahagi dengan 2. Terutamanya, apabila menulis dalam sistem nombor, semua pendarab dua akan berakhir dengan 0, 2, 4, 6, atau 8.

### Dalam teori bilangan
Dalam teori bilangan, angka bulat yang habis dibahagi 2 contohnya: 0, ±2, ±4, ±6, ±8 dan seterusnya disebut nombor genap.

2 juga merupakan nombor perdana kerana faktornya terdiri dari 1 dan 2 saja. Ia angka bilangan perdana yang genap, pertama dan terkecil. 2 juga merupakan nombor perdana Sophie Germain, nombor perdana faktorial, nombor perdana Lucas, dan nombor perdana Ramanujan yang kepertama.

### Kuasa dan punca

Kuasa dua ditakrifkan sebagai suatu nombor bulat sembarangan dikalikan sebanyak dua kali. Contohnya, 5^2 = 5 \times 5 = 25 Lawannya punca kuasa dua. Contohnya, **akar kuadrat dari [[4 (angka)|4]]** adalah 2 (baik bernilai positif maupun negatif).

:\sqrt{4} = \pm 2.

### Geometri

Dalam geometri, geometri dua dimensi merupakan suatu bangunan geometri yang hanya terdiri dari panjang dan lebar.

### Basis bilangan

Sistem angka perduaan merupakan sistem bilangan yang hanya terdiri dari angka 0 dan 1. Sebagai contoh, 2 dapat ditukarkan dalam bentuk sistem perduaan sebagai 10_2.

## Rujukan
3 (nombor)

**3** (**tiga**,  atau **telu**, ) ialah suatu nombor, angka, dan glif. 3 ialah nombor asli selepas 2 dan sebelum 4.

## Dalam matematik
Tiga ialah nombor perdana ganjil yang pertama, dan nombor perdana kedua terkecil selepas dua.
Nombor perdana

Dalam matematik, **nombor perdana** adalah nombor asli yang lebih besar daripada 1, yang faktor pembahaginya cuma 1 dan bilangan itu sendiri. Sebagai contoh, 2 dan 3 adalah nombor perdana. 4 bukan nombor perdana kerana 4 boleh dibahagi 2. Sepuluh nombor perdana yang pertama ialah 2, 3, 5, 7, 11, 13, 17, 19, 23 dan 29.

Jika suatu bilangan yang lebih besar daripada satu bukan nombor perdana, maka bilangan itu disebut nombor komposit. Cara termudah untuk menentukan nombor perdana yang lebih kecil daripada bilangan tertentu adalah dengan menggunakan saringan Eratosthenes manakala saringan Atkin agak pantas.

## Nombor perdana terbesar
Nombor perdana terbesar yang diketahui setakat ini ialah 274,207,281 − 1. Bilangan ini mempunyai 22,338,618 digit dan merupakan nombor perdana Mersenne. Ditemui oleh Great Internet Mersenne Prime Search pada 7 Januari 2016.

Nombor perdana terkecil dan satu-satunya nombor perdana genap ialah 2.

## Konjektur penting

Terdapat beberapa konjektur (tekaan) yang penting dalam matematik yang melibatkan nombor perdana. Antaranya ialah:
* Hipotesis Riemann
* Konjektur perdana kembar
* Konjektur Goldbach
4 (nombor)

**4** (**empat**, ) ialah suatu nombor, angka, dan glif. Ia merupakan nombor asli selepas 3 dan sebelum 5.

## Dalam matematik
Empat ialah nombor gubahan terkecil, pembahagi tepatnya ialah 1 dan 2.
Empat juga ialah nombor gubahan tinggi. Nombor gubahan tinggi seterusnya ialah 6.
5 (nombor)

**5** (**lima**, ) ialah suatu nombor, angka dan glif. Ia merupakan nombor asli selepas 4 dan sebelum 6.

Imbuhan awal SI untuk 10005 ialah peta (P), dan salingannya femto (f).

## Peristilahan
Perkataan "lima" turunan akar Proto-Austronesia **lima* bererti asal "tangan" yang kemudian teralih makna di luar pulau Taiwan, maksud asal anggota badan ini masih terpelihara dalam bahasa-bahasa Tayal (*ima*) dan Sau (*rima*) asli pulau tersebut yang bertindihan dengan maksud bilangan demikian secara kiasan (yakni *imagal* dalam bahasa Tayal); sedangkan, bahasa-bahasa sepulau lain menggunakan kata turunan **kamay* untuk "tangan" (juga terwaris luar Taiwan seperti pada ) manakala maksud bilangan 5 terungkap berasingan dengan kata turunan **xasəb*.

Imbuhan awal yang digunakan berkaitan nombor ini adalah *panca-* (   ) yang meminjam dari bahasa Sanskrit iaitu  *páñcan*.

## Dalam matematik
Lima ialah nombor perdana ketiga, selepas 2 dan 3, dan sebelum 7. Oleh sebab ia dapat ditulis sebagai 2^(2^1)+1, lima diklasifikasikan sebagai perdana Fermat.

## Rujukan
6 (nombor)

**6** (**enam**, ) ialah suatu nombor, angka dan *glif*. Ia merupakan nombor asli selepas 5 dan sebelum 7.

Imbuhan awal SI untuk 10006 ialah exa (E), dan salingannya atto (a).

## Dalam matematik
Enam ialah nombor gubahan kedua terkecil, pembahagi tepatnya ialah 1, 2 dan 3. Oleh sebab enam sama dengan jumlah pembahagi tepatnya, enam ialah nombor sempurna. Sebagai nombor sempurna, 6 berhubungkait dengan perdana Mersenne 3, kerana 21(22 - 1) = 6. Nombor sempurna seterusnya ialah 28.

* 6 merupakan nombor genap.
* 6 merupakan nombor komposit
Kuala Ina

**Kuala Ina** merupakan suatu kawasan yang terletak berhampiran sempadan Melaka dan Negeri Sembilan. Terdapat beberapa taman di samping Kampung Kuala Ina, seperti:

* Taman Rakyat, Kuala Ina
* Taman Bukit Tampin, Kuala Ina
* Taman Baiduri, Kuala Ina.

## Lihat juga
* Peta kawasan Kuala Ina
Perisian utiliti

**Perisian utiliti** merujuk kepada perisian sokongan atau bantuan yang berperanan membantu memastikan kelancaran perkakasan komputer, sistem pengendalian dan perisian penggunaan. Perisian utiliti telah lama disepadukan dengan kebanyakan sistem pengendalian utama.

## Contoh

# *Disk clean-up*
# *Disk defragmenter*
# Perisian antivirus
# Penjagaan cakera keras
# Sistem sokongan (*back-up*)
# Utiliti arkib (*archive*)
# Utiliti pemampatan (*compression*)
# Utiliti penyulitan (*encryption*)
Kotetsu Isane

**Kotetsu Isane** (虎徹 勇音) ialah watak dalam manga dan siri anime *[[Bleach]]*. Dia merupakan pemimpin Bahagian ke-4 dalam Gotei 13 yang sebelumnya berada di bawah pimpinan Unohana Retsu.

## Watak dan Perwatakan
Isane ialah kakak kepada Kotetsu Kiyone, yang juga merupakan timbalannya. Tidak seperti Kiyone, Isane adalah seorang yang pendiam dan teliti walaupun dia amat taat seperti adik perempuannya. Dia melihat Unohana sebagai mentor dan ibunya.

Rambut pendeknya berwarna perak-keunguan dan dihiasi dengan beberapa rantaian manik. Dia mengenakan pakaian seragam rasmi shinigami. Isane nampaknya mahir menggunakan *[[kidō]]* memandangkan dia boleh mengesan dan memaklumkan semua shinigami bertaraf pegawai dan ryoka (Kurosaki Ichigo dan rakan-rakan) dengan menggunakan *tenteikūra* berkenaan kedudukan Aizen  Sōsuke selepas dia dan Unohana menyedari pembelotan Aizen.

Unohana mengatakan bahawa Isane selalu mengalami mimpi ngeri yang berulangan. Tetapi, mimpi Isane agak pelik dan melucukan. Misalnya, dia pernah bermimpi tentang lempeng ikan.

Selepas kematian Unohana, Isane dilantik sebagai Kapten Bahagian ke-4.

## Itegumo
Zanpakutō Isane ialah "Awan Beku" (凍雲, *Itegumo*). Arahan pembebasan tahap pertama ialah "pecut" (奔れ, *hashire*). 

Apabila berada dalam tahap pertama, Itegumo berpisah untuk membentuk tiga bilah pedang seperti gunting (tetapi dengan hulu zanpakutō ). Dia tidak pernah menggunakan Itegumo dalam pertempuran memandangkan sebaik sahaja dia membangunkan Itegumo, Ichigo menewaskannya dengan segera. Berdasarkan nama dan corak pada pedangnya, Itegumo mungkin merupakan zanpakutō berelemen ais.
Panggung wayang gambar

**Panggung wayang gambar** (; disingkatkan menjadi **pawagam** ), **panggung wayang** atau **bioskop** () merupakan sesebuah tempat berupa bangunan auditorium di mana orang ramai boleh menonton cerita medium filem (atau "wayang gambar") yang ditayangkan menggunakan projektor filem yang memancarkan wayang tersebut ke atas skrin tayangan di bahagian hadapan auditorium. Kebanyakan panggung wayang ini merupakan pawagam komersil untuk orang awam dan memerlukan tiket sebagai bukti pembayaran menampung kos tayangan filem.

## Peristilahan
Perkataan "wayang gambar" merupakan nama lain merujuk kepada media yang disebut sebagai filem mengias dari jenis-jenis bentuk seni "wayang" lain yang difahamkan orang Melayu. Singkatan "pawagam" yang kerap dipakai dalam media yang mengiklankan tayangan filem-filem ini diperkenal dan dipopularkan oleh P. Ramlee, pelakon, pengarah dan pembikin filem tersohor Malaysia.

Satu lagi kata seerti yang juga merujuk kepada tempat-tempat sebegini ialah "bioskop" yang dipinjam daripada istilah bahasa Belanda iaitu *bioscoop*, namun ia lebih digunakan di Indonesia kini berbanding negara-negara berbahasa Melayu (Malaysia, Singapura, Brunei) lainnya; ia menyerap dari kata gabung Yunani iaitu  *bios* "hidup" dan  *skopein* "mencari atau melihat".

## Jenis

* **[[Pawagam Multipleks|multipleks]]**: bangunan tunggal menempatkan layar-layar tayangan. Bangunan yang menempatkan lebih 14 hingga 20 layar ini disebut sebagai megapleks.
* '''pandu masuk''': dataran terbuka menempatkan layar tayangan besar yang ditonton dari kenderaan penonton diparkirkan
* **wayang [[IMAX]]**: menggunakan teknologi IMAX membesarkan gambar filem sepuluh kali ganda saiz filem 35 mm yang biasa digunakan untuk mutu lebih baik
* **panggung dewasa (''adult theater'')**: untuk tontonan filem pornografi, cenderung didapati di Amerika Syarikat dan Kanada sebelum popularnya DVD.

## Sejarah

Thomas Edison mengembangkan bangunan komersil pertama untuk penayangan ini yang dibuka pada 14 April 1894 di 1155 Broadway tepi  27th Street Bandar Raya New York; ia menempatkan 10 mesin kinetoskop yang boleh ditonton 25 sen setiap dua mesin menawarkan satu filem kesemuanya berharga 25 sen tayangan.

Bangunan tertutup khusus menayangkan wayang gambar pertama di Singapura iaitu Paris Cinematograph di Victoria Street mula dibuka pada 1904.

## Galeri

Fail:London IMAX cinema1.jpg|IMAX Cinema di London, UK.
Fail:Rodgers Theatre, 204-224 N. Broadway Street, Poplar Bluff, Mo, USA.jpg|Teater Rodgers di Poplar Bluff, Missouri. Teater bergaya Art Deco ini dibuka pada tahun 1949.
Fail:Oxford - Ultimate Palace Cinema - 0084.jpg|Pemandangan dari bilik tayangan di Ultimate Palace Cinema di Oxford. Projektor tersebut sedang memaparkan logo Universal Pictures versi 1997–2012.
Fail:Ptuj, city cinema.jpg|Pawagam Bandar Ptuj, Slovenia (dibuka pada 3 Mac 1897) merupakan pawagam tertua yang masih aktif di dunia.
Fail:Pathe Tuschinski.jpg|Teater Tuschinski di Amsterdam yang dianggap sebagai salah satu pawagam tercantik di dunia.


## Lihat juga

* LFS Cinemas
* Filem
* Golden Screen Cinemas
* TGV Cinemas

## Rujukan

## Pautan luar
Kampung Pasir Puteh, Kalumpang

**Kampung Pasir Puteh Kalumpang** terletak di Kalumpang, Selangor. Kampung ini terletak berhampiran dengan Kuala Kubu Bharu dan Tanjung Malim, Negeri Perak.

## Sejarah
Kampung ini adalah kampung tradisional secara tersusun yang diwujudkan disebabkan penempatan semula penduduk dari Kampung Sungai Sabai semasa era pemerintahan Jepun.

## Penduduk
Kebanyakannya adalah keturunan Kerinci (''kinchai'').

Bahasa kerinci digunakan sebagai bahasa pertuturan harian.

Pekerjaan utama pendudk kampung ini ialah sebagai pekebun kecil getah dan pertanian secara kecil-kecilan.

80% bilangan generasi pertama kampung ini telah meninggal dunia manakala generasi kedua masih mendiami kampung dengan mengusahakan tanah kebun masing-masing. Manakala generasi ketiga, kebanyakannya telah berhijrah ke bandar-bandar. Walaupun begitu, golongan generasi ketiga ini masih kerap pulang ke kampung kerana kedudukan kampung ini yang terletak di tengah-tengan antara utara dan selatan semenanjung Malaysia. Tambahan pula kedudukan kampung yang terletak di jalan utama (jalan persekutuan) serta lebuh raya utara selatan (simpang Tanjung Malim).

## Pautan luar
* Pejabat Daerah/Tanah Hulu Selangor
0 (nombor)

**<span lang="ms" dir="ltr">0</span>** (**sifar**, **nol** atau **kosong**) ialah suatu nombor dan digit angka yang digunakan untuk mewakili nombor itu dalam angka. Sebagai satu nombor, kosong bermakna *tiada apa-apa* — ketiadaan nilai lain. Ia memainkan peranan penting dalam matematik sebagai identiti tambahan bagi integer, nombor sebenar, dan banyak struktur algebra lain. Sebagai satu digit, kosong digunakan sebagai pemegang tempat dalam sistem nilai tempat. Dalam sejarah, ia merupakan digit terakhir yang digunakan.
7 (nombor)

**Tujuh** (**7**, ) ialah nombor, angka atau glif bilangan keenam selepas satu (1).  Ia merupakan nombor asli selepas 6 dan sebelum 8.

## Peristilahan
Perkataan tujuh dipercayai berkaitan dengan jari ''telunjuk'' yang sering dinampakkan bersama menambah dua dengan ibu jari "tertonjol secara tabii" pada satu tangan selain "sebelah tangan (lima) tergenggam" dalam mengira angka ini.

## Dalam matematik
* Tujuh ialah nombor perdana keempat.
* Tujuh ialah perdana Mersenne, kerana 23&nbsp;-&nbsp;1&nbsp;=&nbsp;7.
* Tujuh ialah eksponen perdana Mersenne keempat.
* Tujuh ialah perdana Newman-Shanks-Williams pertama.
* Tujuh ialah perdana Lucas ketiga.
* Tujuh ialah perdana Woodall pertama.

### Dalam sistem angka

Dalam sistem perempatan, 7 ialah nombor perdana terkecil dengan jumlah komposit digit.

### Senarai pengiraan asas

## Dalam kepercayaan
### Agama
Sesetengah agama samawi mempercayai tujuh hari sebagai tempoh dianggarkan Tuhan menciptakan segala alam semesta di mana Tuhan dipercayai "berehat" pada hari terakhir menurut Kitab Kejadian diimankan agama Yahudi dan agama Kristian; hal ini dibandingkan dengan agama Islam yang menetapkan tempoh tersebut selama enam hari menurut al-Quran.

* Agama Yahudi paling mengutamakan perlambangan disebutkan dalam penceritaan kitab itu menjadikan Sabtu, hari ketujuh dalam seminggu sebagai hari khusus untuk beribadah yang diberi nama Shabbat. Suatu cagak lilin khas yang dipasangkan di sinagog iaitu menorah turut berkongsi perlambangan sama menepatkan tujuh batang lilin mengikut suatu penceritaan dalam Kitab Keluaran mengenai perbualan antara Musa dengan Tuhan.
* agama Islam menyatakan tujuh sebagai angka bilangan tujuh petala langit dan bumi diciptakan Allah serta bilangan fasa penciptaan manusia; ia merupakan bilangan ditetapkan dalam amalan ibadat tertentu seperti tawaf mengelilingi Kaabah dan sa'i umrah haji serta pelontaran batu jamrah.
* agama Kristian mempercayai adanya tujuh maha dosa besar yang dicela dalam kitab mereka; barangan kudus yang dikenali dalam aliran Katolik turut diketahui berbilang tujuh. Cerita orang-orang yang tidur dalam gua selama berkurun-kurun (dikenali dalam Islam dengan nama *Ashabul Kahfi*) dari sudut pandang agama ini turut dikirakan tetap sebanyak tujuh orang.

Dalam agama Hindu, terdapat tujuh jenis titik tumpu dalam badan atau ''chakra'' yang dipercayai.

Dalam agama Buddha, tujuh merupakan bilangan ciri yang dipercayai membawa kepada pencerahan atau "nirwana"

### Budaya
Nombor ini dianggap membawa tuah dalam masyarakat-masyarakat Barat.

## Rujukan